กฎกระทรวงกฎกระทรวงฉบับที่ ๗ (พ.ศ. ๒๕๒๔)ออกตามความในพระราชบัญญัติการขนส่งทางบกพ.ศ. ๒๕๒๒[๑] อาศัยอำนาจตามความในมาตรา ๗ และมาตรา ๘๑ วรรคหนึ่งแห่งพระราชบัญญัติการขนส่งทางบก พ.ศ. ๒๕๒๒รัฐมนตรีว่าการกระทรวงคมนาคมออกกฎกระทรวงไว้ ดังต่อไปนี้ข้อ ๑ผู้ใดประสงค์จะนำรถที่ยังมิได้จดทะเบียนตามมาตรา ๘๑หรือรถที่เลิกใช้ตามมาตรา ๗๙ มาใช้เพื่อขายหรือเพื่อซ่อมให้ยื่นคำขอรับใบอนุญาตและเครื่องหมายตามแบบของกรมการขนส่งทางบก พร้อมด้วยหลักฐาน ดังต่อไปนี้(๑) บุคคลธรรมดา(ก)ภาพถ่ายบัตรประจำตัวประชาชนหรือภาพถ่ายใบสำคัญประจำตัวคนต่างด้าว(ข) สำเนาหรือภาพถ่ายทะเบียนบ้าน(๒) ห้างหุ้นส่วนสามัญ(ก) รายชื่อผู้เป็นหุ้นส่วนทุกคน(ข)ภาพถ่ายบัตรประจำตัวประชาชนหรือภาพถ่ายใบสำคัญประจำตัวคนต่างด้าวของผู้เป็นหุ้นส่วนทุกคน(ค) สำเนาหรือภาพถ่ายทะเบียนบ้านของผู้เป็นหุ้นส่วนทุกคน(๓) ห้างหุ้นส่วนสามัญจดทะเบียน หรือห้างหุ้นส่วนจำกัดหนังสือรับรองของนายทะเบียนหุ้นส่วนบริษัทแสดงการจดทะเบียนเป็นห้างหุ้นส่วนสามัญจดทะเบียนหรือห้างหุ้นส่วนจำกัด(๔) บริษัทจำกัดหรือบริษัทมหาชนจำกัด(ก)หนังสือรับรองของนายทะเบียนหุ้นส่วนบริษัทแสดงการจดทะเบียนเป็นบริษัทจำกัด หรือบริษัทมหาชนจำกัด(ข)สำเนาหรือภาพถ่ายหนังสือบริคณห์สนธิและข้อบังคับฉบับตีพิมพ์ข้อ ๒การยื่นคำขอรับใบอนุญาตและเครื่องหมายตามกฎกระทรวงนี้ให้ยื่นต่อกรมการขนส่งทางบกสำหรับในจังหวัดอื่นนอกจากกรุงเทพมหานครจะยื่นคำขอรับใบอนุญาตและเครื่องหมายต่อสำนักงานขนส่งจังหวัดนั้นๆ ก็ได้ข้อ ๓ใบอนุญาตให้นำรถที่ยังมิได้จดทะเบียนตามมาตรา ๘๑ วรรคหนึ่งหรือรถที่เลิกใช้ตามมาตรา ๗๙ มาใช้เพื่อขายหรือเพื่อซ่อม ให้ใช้แบบใบอนุญาตท้ายกฎกระทรวงนี้ข้อ ๔เครื่องหมายสำหรับรถที่ได้รับอนุญาตให้นำมาใช้เพื่อขายหรือเพื่อซ่อมตามกฎกระทรวงนี้ให้มีลักษณะเป็นแผ่นอลูมิเนียมอัดวัสดุสะท้อนแสงรูปสี่เหลี่ยมผืนผ้าพื้นเป็นสีแดงขนาดกว้าง ๑๕.๒๐ เซนติเมตร ยาว ๓๐ เซนติเมตร แบ่งออกเป็นสองบรรทัดบรรทัดบนเป็นตัวเลขอารบิคห้าหลัก ขนาดสูง ๗ เซนติเมตร กว้าง ๓ เซนติเมตรและมีตรากรมการขนส่งทางบกอยู่ข้างหน้า บรรทัดล่างเป็นตัวอักษรมีข้อความว่า ใช้เพื่อขายหรือเพื่อซ่อมขนาดสูง ๒ เซนติเมตร กว้าง ๑.๕๐ เซนติเมตรตัวเลขและตัวอักษรอัดเป็นรอยดุนสีขาวทั้งนี้ ตามที่กรมการขนส่งทางบกจัดทำขึ้นข้อ ๕ผู้ได้รับใบอนุญาตให้นำรถที่ยังมิได้จดทะเบียนตามมาตรา ๘๑ วรรคหนึ่ง หรือรถที่เลิกใช้ตามมาตรา๗๙ มาใช้เพื่อขายหรือเพื่อซ่อมนั้นต้องติดภาพถ่ายใบอนุญาตไว้ที่กระจกหน้ารถด้านในหันข้อความด้านหน้าของใบอนุญาตออกด้านนอกและติดเครื่องหมายสำหรับรถที่ได้รับอนุญาตให้นำมาใช้เพื่อขายหรือเพื่อซ่อมไว้ที่ด้านหน้ารถหนึ่งแผ่นและด้านท้ายรถหนึ่งแผ่น ณ ที่ที่เห็นได้ชัดให้ผู้ได้รับใบอนุญาตตามวรรคหนึ่งบันทึกการเดินทางแต่ละครั้งลงในภาพถ่ายใบอนุญาตตามแบบบันทึกการเดินทางท้ายกฎกระทรวงนี้ให้ไว้ ณ วันที่ ๒ พฤศจิกายน พ.ศ. ๒๕๒๔ร้อยตำรวจโท ชาญ มนูธรรมรัฐมนตรีช่วยว่าการกระทรวงคมนาคมปฏิบัติราชการแทนรัฐมนตรีว่าการกระทรวงคมนาคม(ครุฑ)ใบอนุญาตให้นำรถมาใช้เพื่อขายหรือเพื่อซ่อม ใบอนุญาตที่ ................... / ..................... ใบอนุญาตฉบับนี้ให้ไว้แก่...................................................................... อยู่เลขที่ .............................................. ตรอก/ซอย ....................................... ถนน .......................................... หมู่ที่ ........................................ ตำบล/แขวง .......................................... อำเภอ/เขต ..................................... จังหวัด .................................................... เพื่อแสดงว่าเป็นผู้ได้รับอนุญาตให้นำรถที่อยู่ในความครอบครองมาใช้เพื่อขายหรือเพื่อซ่อมโดยออกเครื่องหมาย เลขที่ ถึงเลขที่ .............. ทั้งนี้ให้ใช้ได้จนถึงวันที่............. เดือน......................................... พ.ศ. ............... ให้ไว้ ณ วันที่ ................. เดือน ......................................... พ.ศ. ................... .................................................................. นายทะเบียนกลางบันทึกการเดินทางวันที่ .................... เดือน ................. พ.ศ. ........... ผู้ได้รับใบอนุญาตประสงค์จะใช้รถ ชนิด .............................................................................. หมายเลขตัวถังหรือโครงคัสซี................................................. หมายเลขเครื่องยนต์........................................ เดินทางจาก ............................................... ไป .............................................. เพื่อ.............................................. ระหว่างวันที่ .................. เดือน ......................................... พ.ศ. ....... ถึงวันที่ .......... เดือน ..................... พ.ศ. ............. (ลายมือชื่อ) ........................................... ผู้ได้รับใบอนุญาตหมายเหตุ :- เหตุผลในการประกาศใช้กฎกระทรวงฉบับนี้ คือ เนื่องจากมาตรา ๘๑วรรคหนึ่ง แห่งพระราชบัญญัติการขนส่งทางบก พ.ศ. ๒๕๒๒ บัญญัติว่ารถที่ยังมิได้จดทะเบียนตามพระราชบัญญัติการขนส่งทางบก พ.ศ. ๒๕๒๒หรือรถที่เลิกใช้ตามมาตรา ๗๙ แห่งพระราชบัญญัติการขนส่งทางบก พ.ศ. ๒๕๒๒ถ้าจะนำมาใช้เพื่อขายหรือเพื่อซ่อม ต้องมีใบอนุญาตและเครื่องหมายโดยเฉพาะตามที่กำหนดในกฎกระทรวง จึงจำเป็นต้องออกกฎกระทรวงนี้โชติกานต์/ปรับปรุง๘ กันยายน ๒๕๕๗อังศุมาลี/เพิ่มเติม๒๑ มกราคม ๒๕๕๘[๑] ราชกิจจานุเบกษาเล่ม ๙๘/ตอนที่ ๒๑๒/ฉบับพิเศษ หน้า ๓๖/๒๕ ธันวาคม ๒๕๒๔